  
На основу члана 43. Закона о локалној самоуправи РС („Службени гласник РС број: 101/04, 42/05 и 118/05) и члана 53. Статута општине Теслић ("Службени гласник општине Теслић", број: 6/05,4/08,5/08), Начелник општине Теслић доноси:
П Р А В И Л Н И К
О СТРУЧНОМ OСПОСОБЉАВАЊУ И УСАВРШАВАЊУ ЗАПОСЛЕНИХ У АДМИНИСТРАТИВНОЈ СЛУЖБИ 
ОПШТИНЕ ТЕСЛИЋ

I – ОПШТЕ ОДРЕДБЕ
Члан 1.

Овим Правилником уређују се облици и начини стручног оспособљавања и  усавршавања запослених, и стручног оспособљавања приправника у Административној служби општине Теслић (у даљем тексту:  Административна служба).

Члан 2.

Стручним оспособљавањем и усавршавањем сматра се организовано и стално стицање и усавршавање стручних знања запослених.
                                                                        Члан 3.

У Административној служби сви запослени имају право и обавезу да се стручно оспособљавају и усавршавају, у циљу стручног и ефикасног извршавања послова који су им повјерени, а у складу са стратегијом обуке коју доноси Влада РС, годишњим планом обуке за запослене у јединицама локалне самоуправе  и планом обуке, односно стручног оспособљавања и усавршавања на нивоу Административне службе.
                                                                        Члан 4.

Када потребе процеса рада захтијевају, услед промјене унутрашње организације, битније промјене прописа, или увођења новог начина рада или коришћења нових средстава рада, Административна служба је дужна омогућити запосленим одговарајуће стручно оспособљавање и усавршавање.

           Начелник општине може одредити да се изврши провјеравање оспособљености службеника или других запослених за руковање средствима рада, односно провјера њихових знања и вјештина које су у непосредној вези са условима рада на радном мјесту.
                                                                        Члан 5.


Средства за стручно оспособљавање и  усавршавање запослених обезбеђују се у буџету општине Теслић, а изузетно у буџету Републике Српске, у складу са законом.

II – ОБЛИЦИ И НАЧИНИ СТРУЧНОГ ОСПОСОБЉАВАЊА  И 



       УСАВРШАВАЊА ЗАПОСЛЕНИХ
Члан 6.


Облици и начини стручног оспособљавања и усавршавања запослених у Административној служби, утврђују се зависно од врсте и садржаја стечених знања у оквиру степена школске спреме коју запослени посједује, послова и задатака које обавља, као и од посебних потреба и интереса организационих јединица Административне службе.

                                                                        Члан 7.


Облици стручног оспособљавања и усавршавања запослених у Административној служби су:
1. индивидуално праћење и проучавање прописа, стручних публикација и других материјала из дјелокруга рада и надлежности организационих јединица Административне службе  и државних органа, као и примјена нових метода и савремених средстава рада,

2. школовање ради преквалификације, доквалификације или стицања специјалистичких знања за потребе Административне службе,

3. курсеви и обуке,

4. семинари и стручна савјетовања,
5. стручни састанци, консултације и тематске расправе о појединим стручним питањима,

6. други облици стручног оспособљавања и усавршавања, у складу са потребама Административне службе.
                                                                        Члан 8.

            Стручно оспособљавање и усавршавање обезбеђује се учешћем запослених у 

разним облицима обуке коју организују овлашћене организације и институције у земљи или иностранству.

Поједине облике стручног оспособљавања и усавршавања, када је то изводљиво, може непосредно организовати Административна служба, обезбеђењем интерних или екстерних квалификованих предавача и других потребних услова за успјешно одвијање обуке. 

Члан 9.


Административна служба, према исказаним потребама, врши набавку  стручне литературе, периодичних стручних публикација, врши претплату на службена гласила, стручне часописе и сл. 

Набавку стручне литературе, стручних часописа и других публикација одобрава Начелник општине, на предлог руководилаца организационих јединица и службеника за послове управљања људским ресурсима.


Службеник за послове управљања људским ресурсима успоставља евиденцију стручне литературе, часописа и публикација, која садржи основне податке о издању и о запосленом код кога се налази на употреби. 


III – ПЛАН СТРУЧНОГ ОСПОСОБЉАВАЊА И  УСАВРШАВАЊА 
                     ЗАПОСЛЕНИХ
Члан 10.


Начелник општине доноси годишњи План стручног оспособљавања и усавршавања службеника Административне службе, након доношења годишњег плана обуке за запослене у јединицама локалне самоуправе, од стране Министарства локалне управе и самоуправе РС.
            О припреми Плана из став 1. овог члана, стара се Службеник за послове управљања људским ресурсима.
                                                                       Члан 11.

План стручног оспособљавања и усавршавања запослених у Административној служби нарочито садржи: 
            -облик, начин и вријеме стручног оспособљавања и усавршавања,

            -садржај, односно оквирне теме, 
            -називе радних мјеста или имена запослених који ће бити обухваћени једним од облика образовања и 

-финансијска средства потребна за стручно оспособљавање и усавршавање.

Планом се одређује и који ће се облици и садржаји оспособљавања и усавршавања одвијати у непосредној организацији Административне службе.
Члан 12.


Службеник за послове управљања људским ресурсима прати реализацију годишњег Плана стручног оспособљавања и усавршавања и Начелнику општине подноси полугодишњи и годишњи  извјештај.


Службеник за послове управљања људским ресурсима, по налогу Начелника општине, проводи анкету међу запосленим у Административној служби ради прибављања њиховог мишљења и предлога у вези са доношењем и реализацијом Плана и интересовањима за поједине теме и облике стручног усавршавања.


IV – ПРОЦЕДУРЕ И ЕВИДЕНЦИЈЕ
Члан 13.

О упућивању запослених на један од облика стручног оспособљавања и  усавршавања одлучује Начелник општине ,самоиницијативно, на предлог руководиоца организационе јединице Административне службе,  или на предлог службеника за послове управљања људским ресурсима.

Приликом доношења одлуке из претходног става овог члана, водиће се рачуна о Плану стручног оспособљавања и усавршавања, већ постојећим пројектима или програмима обуке у којим учествују запослени, потребама Административне службе, и о равномјерној заступљености запослених у програмима стручног оспособљавања и  усавршавања.
                                                                       Члан 14. 

Ако постоји потреба у Административној служби за додатним школовањем ради преквалификације, доквалификације или стицања одређених специјалистичких знања, у складу са прописима и  критеријумима из претходног члана овог Правилника, Начелник општине доноси одлуку о одобрењу таквог облика стручног образовања запосленог прије започињања школовања.


Ако постоји конкуренција више запослених за упућивање на додатно школовање, у складу са претходним ставом овог члана, поступак избора извршиће се на основу интерног огласа и према претходно објављеним условима и критеријумима.

                                                                       Члан 15. 
Запослени који је одлуком Начелника општине упућен, односно  коме је одобрено стручно оспособљавање и усавршавање,  има право  на одуство са рада уз накнаду плате и право на дневнице, путне и друге трошкове, у складу са посебним прописима.

Запослени коме није одобрено стручно образовање или професионално усавршавање, у складу са одредбама овог Правилника, сам сноси све трошкове и нема право на накнаду трошкова на терет Административне службе.
Члан 16.

Запослени који су се стручно оспособљавали и  усавршавали дужни су, Начелнику општине, руководиоцу своје организационе јединице и службенику за послове управљања људским ресурсима, поднијети писани извјештај о  обављеном  стручном  оспособљавању и  усавршавању , као  и упознати  друге запослене, који обављају исте или сличне послове , са новим сазнањима стеченим током усавршавања.

Запослени из претходног става овог члана дужни су,  службенику за послове управљања људским ресурсима, доставити копију дипломе, сертификата или другог документа који им је уручен након успјешно проведеног стручног оспособљавања.
Члан 17.


 Службеник за послове управљања људским ресурсима води евиденцију о стручном оспособљавању и усавршавању запослених.

Евиденција о оспособљавању и  усавршавању запослених у Административној служби, води се као регистар у електронској форми и садржи:

· редни број,
· презиме и име запосленог,

· радно мјесто/функција,

· врста обуке (семинар, сајам, симпозијум, курс и сл.)

· садржај/тема,

· вријеме  и мјесто одржавања,

· организатор стручног оспособљавања  и усавршавања,

· потребни/обезбеђени финансијски и други ресурси  и
· попис прилога и извјештаја.

Прилози уз евиденцију о стручном образовању  и професионалном усавршавању

чине извјештаји запосленог и доказ о успјешно завршеној обуци (цертификат, диплома и сл.), из члана 16. овог Правилника.
Прилози уз евиденцију се улажу у персонални досије запосленог , а један примјерак се прилаже  у регистар обуке запослених.

           V – СТРУЧНО ОСПОСОБЉАВАЊЕ ПРИПРАВНИКА

Члан 18.

Стручно оспособљавање приправника у Административној служби врши се на основу посебног програма стручног оспособљавања приправника у Административној служби, који доноси Начелник општине, у складу са законом.

VI – ПРЕЛАЗНЕ И ЗАВРШНЕ ОДРЕДБЕ
Члан 19.


Евиденција о стручном оспособљавању и усавршавању запослених, у складу са одредбама члана 17. овог Правилника, има се успоставити у року од 30 дана, од  дана  ступања на снагу овог Правилника
                                                                       Члан 20.

Овај Правилник ступа на снагу осмог дана од дана објављивања у "Службеном гласнику Општине Теслић“.

                                                                                                         НАЧЕЛНИК ОПШТИНЕ







                            Саво Касаповић
Број: 02-

Датум: _________2012.год.
